દિવસનો સન્નાટો તેની માસૂમ ચીસોથી વધુ ઘેરો બની ગયો. સમય થંભી ગયો, હવા પણ સ્તબ્ધ બની ગઇ. પરંતુ તે નરાધમના હાથ રોકાયા નહીં. બાળાના ડૂસકા દર્દના માર્યા સમી ગયા હવે તે બેભાન હતી. પરંતુ આ નર રાક્ષસ પર તેની કોઇ અસર હતી નહીં… જી, હા. અહીં આપણે વાત કરી રહ્યા છીએ. માસૂમ બાળાઓ પર વધી રહેલ અધમ કક્ષાના બળાત્કારોની કે જ્યાં માણસાઇ શર્મસાર થઇ જાય છે. માનવામાં પણ શરમ આવે છે, આ માણસો જ છે કે જે ફૂલોને ચૂંથી રહ્યા છે, કળીઓને કુચલી રહ્યા છે. વિકૃતિ પરાકાષ્ઠાએ પહોંચી ચૂકી છે. સમાજમાં આવા નરરાક્ષસો વધી રહ્યા છે. ઢીંગલીઓે જેવી માસૂમોને તેમની વિકૃતિ સંતોષવાનું રમકડું આ નરાધમો બનાવી રહ્યા છે.